



|  |  |  |  |
| --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | Παρανέστι 17 /02/2025 |  |
| ΝΟΜΟΣ ΔΡΑΜΑΣ |  |  |  |
| ΔΗΜΟΣ ΠΑΡΑΝΕΣΤΙΟΥ |  |  |  |
| ΓΡΑΦΕΙΟ ΔΗΜΑΡΧΟΥ |  |  |  |
| 66035 Παρανέστι |  |  |  |
| τηλ. 2521352300 |  |  |  |
|  |  |  |  |

ΔΕΛΤΙΟ ΤΥΠΟΥ

**Ο Δήμος Παρανεστίου ενισχύει τη Διαφάνεια**

**και τη Συμμετοχή των Πολιτών**

Συνέντευξη εφ΄όλης της ύλης έδωσε ο Δήμαρχος Παρανεστίου κ. Αναστάσιος Καγιάογλου παρουσιάζοντας την πορεία του Δήμου Παρανεστίου, τόσο σε θέματα οικονομικά όσο και σε θέματα αναπτυξιακής πορείας του Δήμου.

Από εδώ και στο εξής και κάθε χρόνο, μέσα στον Ιανουάριο, θα γίνεται αναλυτική παρουσίαση του προϋπολογισμού του Δήμου, με τις βασικές προτεραιότητες και τα έργα που σχεδιάζει η Δημοτική Αρχή.

Με τη νέα αυτή πρωτοβουλία:

* **Ενισχύουμε τη διαφάνεια**, επιτρέποντας σε κάθε πολίτη να ελέγχει την πορεία της Δημοτικής Αρχής και τη διαχείριση των οικονομικών πόρων, μέσω της ιστοσελίδας του Δήμου και του προγράμματος **Διαύγεια**.
* **Ενδυναμώνουμε τη συμμετοχή**, ώστε οι δημότες να γνωρίζουν τις προτεραιότητες και την κατεύθυνση που ακολουθεί ο Δήμος.
* **Εξασφαλίζουμε έγκαιρη και έγκυρη ενημέρωση**, μέσα από την ιστοσελίδα του Δήμου, σχετικά με την πορεία εκτέλεσης του προϋπολογισμού και των έργων.

Παράλληλα, η Δημοτική Αρχή συνεχίζει με την ίδια ένταση να δίνει βάση στην καθημερινότητα των πολιτών, εστιάζοντας σε κρίσιμους τομείς όπως:

* **Καθαριότητα, Πράσινο, Ηλεκτροφωτισμός** – Βελτίωση της ποιότητας ζωής μέσω καθημερινών παρεμβάσεων.
* **Κοινωνική πολιτική & Προαγωγή της Υγείας** – Ενίσχυση των κοινωνικών δομών και πρόσβαση σε υπηρεσίες υγείας για όλους.
* **Εξωστρέφεια** – Ανάδειξη του Δήμου και αξιοποίηση ευρωπαϊκών και εθνικών προγραμμάτων.
* **Πράσινες υποδομές** – Επενδύσεις στη βιωσιμότητα και την προστασία του περιβάλλοντος.
* **Ψηφιακές υποδομές** – Εκσυγχρονισμός των δημοτικών υπηρεσιών και ενίσχυση της ψηφιακής μετάβασης.
* **Εκπαίδευση** – Στήριξη της μαθητικής και εκπαιδευτικής κοινότητας με νέες δράσεις και παρεμβάσεις.
* **Διαφάνεια** – Διαρκής δέσμευση για ανοιχτή και υπεύθυνη διοίκηση.

Σε δηλώσεις του ο Δήμαρχος Παρανεστίου ανέφερε: «Δημιουργούμε έναν τόπο **ασφαλή**,

Όπου οι πολίτες αισθάνονται προστατευμένοι, **με υψηλό επίπεδο εκπαίδευσης**, επενδύοντας στη γνώση και τις ίσες ευκαιρίες, **όπου κανείς δεν είναι μόνος**, με ισχυρό δίκτυο κοινωνικών δομών και στήριξης, **με ανεπτυγμένες κοινωνικές δομές**, που φροντίζουν τους πολίτες όλων των ηλικιών, **με σύγχρονες ψηφιακές υποδομές**, που διευκολύνουν την καθημερινότητα και βελτιώνουν την εξυπηρέτηση των δημοτών και **με υψηλή ποιότητα ζωής**, μέσα από βιώσιμες υποδομές, αναβαθμισμένες υπηρεσίες και φιλικές προς το περιβάλλον παρεμβάσεις.

Τρεις λέξεις λοιπόν χαρακτηρίζουν τον Δήμο μας όλα αυτά τα χρόνια:

**Εμπιστοσύνη – Διαφάνεια – Όραμα για το Μέλλον**

Αυτές οι αξίες αποτελούν την πυξίδα μας για την ανάπτυξη του Δήμου Παρανεστίου. Συνεχίζουμε, με υπευθυνότητα και συνέπεια, να εργαζόμαστε για το κοινό καλό».

Γραφείο Δημάρχου